***МОДЕЛ УГОВОРА О ЈАВНОЈ НАБАВЦИ УСЛУГЕ* ХИБРИДНЕ ПОШТЕ - предштампа, израда коверти са повратницом, персонална штампа, машинско инсертовање пореских**

**решења и уштампавање променљивих адресних података**

|  |  |  |
| --- | --- | --- |
| Закључен дана |  | 2022. године између уговорних страна: |

1. Општинске управе општине Врњачка Бања, ул.Крушевачка 17, 36210

Врњачка Бања, ПИБ 100917981, матични број 07175981, коју заступа Славиша Пауновић, Начелник Општинске управе, број рачуна : 840-75640-91 код Управе за трезор Краљево, Филијала Врњачка Бања (у даљем тексту: Наручилац)

2. -------------------------------, ул. ----------------------------------- бр, -------------------------, ПИБ ----------------------, мат. бр. текући рачун бр. -------------------------- код ----------------------, коју заступа ------------------------, (у даљем тексту Добављач)

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 – у даљем тексту: Закон), на основу позива за подношење понуда који је објавњен на Порталу јавних набавки, спровео поступак јавне набавке услуге – хибридне поште предштампа, израда коверти са повратницом, персонална штампа, машинско инсертовање пореских решења и уштампавање променљивих адресних података,

- да је Понуђач - Добављач дана \_\_\_\_\_\_. године, доставио понуду број: \_\_\_\_\_\_\_\_\_(**попуњава Понуђач**), која у потпуности испуњава захтеве наручиоца и саставни је део овог уговора;

- да је Наручилац у складу са чланом 146. Став 1. Закона, на основу понуде Понуђача- добављач, сагласно спецификацији услуга и Одлуци о додели уговора број: \_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_. године, **(попуњава** **Наручилац**) изабрао Добављача за предметну набавку.

**Члан 1.**

Предмет овог уговора је услуга – хибридна пошта за 2 (две) године – предштампа, израда коверти са повратницом, персонална штампа, машинско инсертовање пореских решења и уштампавање променљивих адресних података –ЈН.бр. 7/22., а за потребе Општинске управе Врњачке Бање, Одсека за локалну пореску администрацију као крајњег корисника.

Обим услуге исказан је у оквирним количинама у табеларном делу спецификације за период од 2 (две) фискалне године, при чему Корисник услуге задржава право, да у складу са својим потребама реализује обим услуге и у периоду који може бити краћи од две године, односно реализација услуге се може извршити највише до износа процењене вредности.

**Члан 2.**

Уговорне стране прихватају цену коју је Добављач дао у понуди број \_\_\_\_\_\_\_\_\_\_ од \_\_\_\_\_\_\_ 2022.године, односно број понуде заведене код Наручиоца \_\_\_\_\_\_\_\_\_\_\_ која је саставни део овог уговора.

Уговорена цена је фиксна и не може се мењати за време трајања овог уговора.

**Члан 3.**

Корисник услуга ће доставити Извршиоцу услуге припремљене променљиве податке за персоналну штампу (рачуна) у pdf формату, као и листу са променљивим адресним подацима у TXT формату, за уштампавање на коверти и повратници са подацима за BAR COD.

**Члан 4.**

Извршилац услуге је дужан да услугу изврши у количини према преузетим подацима за штампу од наручиоца, формираних путем апликативног софтвера намењеног за штампу пошиљака које су предмет овог уговора, односно у количини датој у спецификацији.

Извршилац услуге се обавезује да ће услуге из става 1. овог члана извршити у роковима наведеним у понуди, и то: у року од \_\_\_\_\_\_\_дана након закључење уговора, односно од пријема наведених података за штампу аката. Извршилац услуге се обавезује да по завршетку штампе изврши брисање података за штампу са своје опреме за аутоматску обраду података.

**Члан 5.**

Укупна цена за пројектовани обим услуге у периоду до 2 (две) године износи \_\_\_\_\_\_\_\_\_\_\_\_\_\_\_ дин без ПДВ-а, односно \_\_\_\_\_\_\_\_\_\_\_\_\_\_ дин са ПДВ-ом. Уговорене стране су сагласне да се плаћање по овом уговору врши након извршења посла и испостављене фактуре, сачињене на основу пружених услуга, у року до 45 дана на текући рачун бр. \_\_\_\_\_\_\_\_\_\_\_\_\_\_\_\_ који се води код банке \_\_\_\_\_\_\_\_\_\_\_\_. (попуњава извршилац услуга).

Средства за реализацију овог уговора обезбеђена су Одлуком о буџету за 2022. годину. Плаћање доспелих обавеза насталих у 2022. години, вршиће се до висине одобрених апропријација за ту намену. За део реализације уговора који се односи на 2023. годину и 2024. годину, реализација уговора ће зависити од обезбеђења средстава предвиђених Одлуком којом се уређује буџет за 2023. годину и 2024. годину. У супротном уговор престаје да важи, без накнаде штете због немогућности преузимања и плаћања обавеза од стране Наручиоца.

Наручилац задржава право, а у зависности од указаних потреба да смањи обим набавке, на основу чега ће се одредити вредност уговора.

Финансијско обезбеђење

**Члан 6.**

Извршилац услуга се обавезује да Наручиоцу у тренутку потписивања уговора, односно најкасније 10 дана након потписивања уговора као средство финансијског обезбеђења за добро извршење посла, преда бланко сопствену меницу која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности уговора без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму, са роком важности који је 10 дана дужи од истека рока за коначно извршење посла. Наручилац ће уновчити меницу за добро извршење посла у случају да понуђач не буде извршавао своје уговорне обавезе у роковима и на начин предвиђен уговором.

**Члан 7.**

Овај уговор се закључује за период до 2 (две) године, рачунајући од дана закључења уговора.

**Члан 8.**

Наручилац је овлашћен да приговори фактури у року од 7 дана од пријема. У супротном ће се сматрати да је исту примио без примедби.

ПРОМЕНЕ ПОДАТАКА

**Члан 9.**

Понуђач је дужан да без одлагања обавести Наручиоца о било којој промени података прописаних чланом 111. Закона о јавним набавкама и да је документује на прописан начин.

ПРЕЛАЗНЕ И ЗАВРШНЕ ОДРЕДБЕ

**Члан 10.**

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

**Члан 11.**

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговараје се надлежност Привредног суда у Краљеву.

**Члан 12.**

Потраживања из овог уговора не могу се уступати другим правним или физичким лицима,односно не могу на било који начин бити коришћења као средство обезбеђења према трећим лицима.

**Члан 13.**

Саставни део овог уговора је понуда понуђача са спецификацијом.

**Члан 14.**

Овај уговор сачињен је у 6 (шест) истоветних примерака, од којих свака уговорна страна задржава по 3 (три) примерка.